projecte-aina/catalan_government_crawling huggingface dataset:
Aquesta setmana l'alumnat inicia les 80 hores de pràctiques al costat de grans professionals de sis empreses autoritzades per l'Agència Estatal de Seguretat Aèria
A principis d'abril, i amb totes les places cobertes, s'iniciava a l' Escola de Formació Aeronàutica de Vilanova i la Geltrú (EFAV) el curs per a l'obtenció del certificat de professionalitat d' "Operacions auxiliars de manteniment aeronàutic".
Aquesta formació de nivell 1 està adreçada a joves que no tinguin el certificat d'ESO i els permetrà obtenir el certificat citat per treballar en una companyia aèria o bé seguir els estudis a un nivell més avançat.
Dilluns passat, l'alumnat d'aquesta primera edició va iniciar el període de pràctiques amb 80 hores al costat de grans professionals de sis empreses autoritzades per AESA (Agència Estatal de Seguretat Aèria) i instal·lades en diferents aeroports catalans:
Les companyies aèries reclamen des de fa temps personal treballador amb el perfil d'auxiliar i en aquest sentit, es va signar el Conveni de col·laboració per al desenvolupament del projecte de formació aeronàutic 2017, entre el Servei Públic d'Ocupació de Catalunya (SOC) i l' Institut Municipal d'Educació i Treball (IMET).
Així doncs, el SOC ofereix a través de l'IMET un itinerari formatiu amb l'objectiu d'obtenir la Llicència de Manteniment d'Aeronaus (LMA) i assolir la categoria professional de Mecànic/a certificador/a, que és la persona responsable de donar el vistiplau a una aeronau o component, després d'una intervenció de manteniment.
En aquesta línia, l'IMET compta amb l'autorització de l'Agencia Estatal de Seguretat Aèria per realitzar aquesta formació que imparteix a través d'EFAV.
L'EFAV és l'única escola de titularitat pública de tota Espanya que ofereix aquests estudis des de l'any 1988, convertint en els darrers anys la ciutat de Vilanova i la Geltrú en un referent de la formació aeronàutica.
La matrícula per al curs 2018/2019 està oberta i la segona edició oferirà 28 places per a Certificadors i 14 per a Auxiliars.
Si voleu més informació o formar part d'aquesta segona edició poseu-vos en contacte amb l'EFAV.
La matrícula per al curs 2018/2019 està oberta i la segona edició oferirà 28 places per a Certificadors i 14 per a Auxiliars
Es tracta d'una subvenció màxima de 9.900€ que poden demanar els joves que es donin d'alta com a treballadors autònoms durant un període de 12 mesos
S'ha publicat la convocatòria per a la concessió de subvencions per afavorir l'autoocupació de joves inscrits al programa de Garantia Juvenil amb l'objectiu de garantir uns ingressos mínims a la persona jove emprenedora a l'inici de la seva activitat econòmica.
Es tracta d'un ajut econòmic que poden demanar els joves, prèviament inscrits al programa de Garantia Juvenil, que es donin d'alta de manera ininterrompuda com a treballadors autònoms durant un període de 12 mesos compresos entre l'1 d'octubre de 2017 i el 15 d'octubre de 2018.
La quantia màxima d'aquesta subvenció és de 9.900 euros per a cada jove que es doni d'alta al règim especial de la Seguretat Social dels treballadors autònoms (RETA), règim especial que correspongui o mutualitat del col·legi professional corresponent, durant el període citat de 12 mesos.
El termini per presentar les sol·licituds és des d'avui dia 20 de juliol fins el proper dia 15 d'octubre de 2018.
Termini per presentar la sol·licitud: del 20 de juliol al 15 d'octubre de 2018
Subvencions per afavorir l'autoocupació de joves inscrits al programa de Garantia Juvenil
Des de dilluns passat, l' Escola de Formació Aeronàutica de Vilanova i la Geltrú (EFAV), amplia la seva oferta amb un nou curs d'auxiliar de manteniment d'aeronaus.
Les companyies aèries reclamen des de fa temps personal treballador amb el perfil d'auxiliar, la qual cosa garanteix la inserció laboral de l'alumnat que realitzi aquests estudis.
Aquesta formació de nivell 1 està adreçada a joves que no tinguin el certificat d'ESO i els permetrà obtenir el certificat de professionalitat d' " Operacions auxiliars de manteniment aeronàutic" per treballar en una companyia aèria o bé seguir els estudis a un nivell més avançat.
L'EFAV és l'única escola de titularitat pública de tota Espanya que ofereix aquests estudis des de l'any 1988, convertint en els darrers anys la ciutat de Vilanova i la Geltrú en un referent de la formació aeronàutica.
En aquesta línia, la directora del Servei Públic d'Ocupació de Catalunya (SOC), Mercè Garau, va visitar l'EFAV amb l'objectiu de conèixer de primera mà el desenvolupament de l'escola i de posar en relleu el Conveni de col·laboració per al desenvolupament del projecte de formació aeronàutic 2017, entre el SOC i l' Institut Municipal d'Educació i Treball (IMET).
Aquest acord de col·laboració ha estat el resultat de les bones sinergies entre ambdós organismes i ha aconseguit que el Servicio Público de Empleo Estatal (SEPE) reconegui dues noves especialitats formatives, la certificació de "Manteniment d'estructures d'aeronaus" que s'assoleix després del primer curs i la de "Manteniment d'avions amb motor de turbina" que s'obté després d'aprovar el segon curs.
Està previst que en el segon semestre d'enguany s'iniciï una segona edició del curs d'auxiliar de manteniment d'aeronaus.
Una formació de futur per als joves de la Garantia Juvenil
El 9 de maig és l'aniversari de la històrica Declaració Schuman, considerada el començament del que és avui la Unió Europea
El 9 de maig del 1950, només cinc anys després del final de la Segona Guerra Mundial, Robert Schuman, l'aleshores ministre d'Afers Exteriors francès, va pronunciar un discurs a París, l'anomenada Declaració Schuman.
En ella va exposar la idea d'una nova forma de cooperació política que fes impensable un conflicte bèl·lic entre les nacions europees i va proposar la creació d'una institució europea que mancomunés i gestionés la producció de carbó i acer.
Amb aquest propòsit, es va signar el Tractat pel qual es creava aquesta institució, la Comunitat Europea del Carbó i de l'Acer (CECA), la primera d'un seguit d'institucions supranacionals que es van convertir en el que avui és la Unió Europea.
És doncs per commemorar aquest fet, que el 9 de maig se celebra el Dia d'Europa i s'organitzen diferents actes i activitats arreu del territori.
Aquí se'n pot consultar la programació.
Així mateix, són molts els joves que, a través de la Iniciativa Europea d'Ocupació Juvenil i dels diferents programes europeus d' impuls a la formació, la cultura, la recerca, el desenvolupament rural o l'emprenedoria, han pogut fer realitat els seus projectes professionals o vitals.
Es poden conèixer aquests programes a través de diverses històries, on els protagonistes expliquen en 2 minuts el seus projectes que, d'alguna manera, han estat possibles gràcies a la Unió Europea.
Es poden veure en aquest vídeo.
El Dia d'Europa celebra cada 9 de maig la pau i la unitat del continent
L'objectiu és afavorir la inserció laboral de les persones joves d'entre 18 i 29 anys, en situació d'atur i prioritàriament amb experiència professional
El Servei Públic d'Ocupació de Catalunya (SOC) mitjançant el Programa Fem ocupació per a joves promou la realització de projectes que desenvolupin actuacions ocupacionals per afavorir la inserció laboral de les persones joves d'entre 18 i 29 anys, en situació d'atur i prioritàriament amb experiència professional, proporcionant-los, entre altres recursos, la formació necessària per ocupar un determinat lloc de treball.
El programa s'adreça a persones joves que disposen del títol d'Ensenyament Secundari Obligatori, de batxillerat o d'un Cicle Formatiu de Grau Mig.
També a aquells joves que, malgrat no disposar d'alguna d'aquestes titulacions, disposen de la corresponent equivalència a efectes laborals o acadèmics.
Cadascuna de les persones joves que participin en aquest programa, rebrà les següents actuacions ocupacionals:
El termini de presentació de sol·licituds és des del 22 de desembre al 2 de gener, ambdós inclosos
La formació oferta respon a la necessitat de formar a joves amb més dificultats d'inserció laboral
La directora del SOC, Mercè Garau, va participar divendres passat en l'acte de cloenda del programa Integral Posa't a punt i del projecte Singular DeVellNou de la Garantia Juvenil, que va tenir lloc a la seu de la Fundació Escola Sant Vicenç de Paül de Figueres (KSAMEU).
La segona edició dels projectes fa el tancament amb uns resultats molt favorables: el 80% dels joves participants s'han incorporat al mercat laboral i el 27.5% han retornat al sistema educatiu.
"Avui a Ksameu trobem Joves amb futur" va afirmar la directora del SOC en la seva intervenció.
Garau va destacar que "gràcies a la ferma aposta del SOC, al compromís del teixit associatiu i de les empreses, aquests joves responen i es posen a caminar".
Així mateix, va remarcar que "darrera seu hi ha una societat compromesa que creu en ells".
DeVellNou és un projecte singular impulsat per la Fundació Sant Vicenç de Paül on 10 joves han dut a terme una formació de fusteria i restauració de mobles impartida per artesans, fusters, talleristes i policromadors.
Durant la formació s'ha combinat la destresa artesanal i el coneixement de les tècniques de tractament de mobiliari i al mateix temps s'ha treballat l'aprenentatge d'habilitats comunicatives i socials i la promoció de la cultura emprenedora, amb la finalitat de poder inserir els joves al mercat laboral en un sector amb manca de relleu generacional.
Dels participants, 4 han estat contractats un cop finalitzat el projecte i una de les joves ha decidit retornar al sistema educatiu i fer un cicle formatiu de restauració i interiorisme.
Posa't a punt és un programa integral en el que han participat 30 joves dividits en dos grups.
A càrrec de la Fundació Esplai Girona, un dels grups va tenir l'oportunitat d'obtenir el certificat de professionalitat de dinamització d'activitats de lleure educatiu infantil i juvenil.
Per altra banda, i a càrrec de la Fundació Escola Sant Vicenç de Paül, els joves van rebre una formació a mida d'habilitats pràctiques, eines d'autogestió i actituds personals per a la inserció laboral en el sector serveis en territoris catalans transfronterers.
En aquesta línia, la formació oferta respon a la necessitat detectada per l'entitat de formar a joves amb més dificultats d'inserció laboral per tal de poder tenir possibilitats d'inserció a les dues bandes de la frontera.
Amb aquesta filosofia han fet visites a Perpinyà i han establert contactes amb empreses de la Catalunya Nord.
La Garantia Juvenil és una iniciativa europea d'ocupació per reduir l'atur juvenil
El SOC va assistir a les jornades de treball organitzades per l'ESF TN Youth Employment Network sobre Ocupació Juvenil que van tenir lloc els dies 21 i 22 de febrer, a la ciutat polonesa de Gdansk
Aquesta Xarxa de Transnacionalitat, finançada pel Fons Social Europeu, és un espai de debat i d'intercanvi de coneixements en diversos àmbits socials.
Es reuneix de forma periòdica en diferents ciutats europees, en aquesta ocasió, a la ciutat polonesa de Gdansk.
En aquesta línia, va aplegar representants d'institucions i d'entitats implicades en el desenvolupament i la gestió de projectes per afavorir l'ocupació juvenil.
En representació del SOC, les participants van aportar coneixements sobre mobilitat laboral internacional, així com experiència en la implantació a Catalunya de la Garantia Juvenil.
Així mateix, durant la primera sessió del grup de treball, es va presentar el projecte polonès So-Stay, finançat pel Fons Social Europeu.
Aquest projecte aborda el repte de la creació d'oportunitats d'ocupació per a una part molt vulnerable de la societat, com ara els joves que han crescut en orfenats.
Aquest projecte va néixer com a col·laboració entre la municipalitat de Gdansk i la Fundació d'Innovació Social.
El projecte So-Stay és un bon exemple de com les autoritats municipals treballen en noves formes de col·laboració en moltes altres parts d'Europa.
D'altra banda, durant la segona jornada que va tenir lloc el dia 22 de febrer, es va presentar el Cos de Treball Voluntari polonès que és una unitat organitzativa estatal que treballa per prevenir l'exclusió social de les persones joves.
Aquesta institució fa tasques estatals dirigides als adolescents majors de 15 anys i a les persones aturades menors de 25 anys d'edat, que inclouen serveis d'ocupació, contraresten la marginació i l'exclusió socials, com també tasques relacionades amb l'educació i la formació.
El programa TLN Mobilicat ofereix als joves capacitació lingüística i pràctiques professionals a països europeus
El programa TLN Mobilicat de la Garantia Juvenil pretén millorar el perfil professional i les competències personals claus mitjançant la realització de pràctiques formatives en empreses públiques i privades d'estats membre de la Unió Europea.
Les accions començaran el dia 15 de novembre amb l'organització de diverses sessions informatives.
Cada projecte preveu una sèrie d'accions estructurades en dues fases.
La primera fase, que tindrà lloc a Catalunya, inclourà la preparació i capacitació dels joves:
I en la segona fase es realitzaran les pràctiques professionals en els diferents països previstos en cada projecte:
Finalment, es preveu que les entitats realitzin un seguiment un cop finalitzades les pràctiques professionals, per tal de continuar donant suport i acompanyament als joves participants per facilitar la seva inserció professional o el retorn al sistema formatiu.
Enguany, els països de destinació són: Itàlia, Alemanya, Portugal, Regne Unit, França, Irlanda, Polònia, Bélgica, Dinamarca i Malta.
Les pràctiques professionals es realitzaran en un dels següents sectors: Administració; Agricultura (sector vitivinícola, floricultura); Animació i temps lliure; Artesania; Atenció sanitària; Automatització i mecànica; Benestar i imatge personal; Bioquímica; Biotecnologia; Ciències mediambientals; Comerç internacional; Comunicació audiovisual; Publicitat, relaciones públiques i fotografia; Cultura; Desenvolupament sostenible; Educació; Electricitat i Electrònica; Enginyeria verda (energies renovables); Horticultura; Hostaleria i restauració; Imatge i so; Indústries Alimentàries; Informàtica i noves tecnologies; Màrqueting i disseny gràfic; Metal·lúrgia; ONG; Producció y gestió cultural; Recursos humans; Sanitat; Tercer sector (cooperatives socials, associacions, medi ambient, centres per a persones amb discapacitat); Transport i Manteniment de Vehicles; Treball social; Turisme.
Les 9 entitats que enguany gestionaran el projecte estan repartides arreu del territori i les podeu consultar aquí.
La durada de les estades a l'estranger serà d'entre 8 i 20 setmanes
El període de presentació de sol·licituds és del 8 al 17 de desembre de 2018, ambdós inclosos.
El Servei Públic d'Ocupació de Catalunya promou aquest nou programa, en el marc de la Garantia Juvenil, amb l'objectiu de facilitar i acompanyar la transició de les persones joves des del sistema educatiu al sistema laboral i/o ocupacional, mitjançant unes unitats especialitzades en ocupació juvenil.
A través del treball en xarxa i transversal entre els diferents dispositius que treballen des d'aquestes unitats, es pretén oferir els recursos més convenients en funció de les casuístiques personals i/o social de cadascú, vetllant perquè tots els i les joves puguin continuar el seu procés formatiu o inserir-se al mercat laboral.
En aquesta línia, es duran a terme les accions següents:
Els ajuntaments i Consells comarcals de Catalunya són les entitats beneficiàries d'aquesta convocatòria de subvenció i, mitjançant la contractació de personal tècnic referent, configuraran les unitats especialitzades d'ocupació juvenil.
El SOC subvenciona la contractació d'aquestes unitats especialitzades d'ocupació juvenil, durant un període 12 mesos a temps complet.
Les persones destinatàries del Programa referent d'ocupació juvenil són els i les joves d'entre 16 i 29 anys i específicament aquells amb especials vulnerabilitats per motius personals i/o socials i amb major necessitat d'assessorament i acompanyament en el procés de transició del sistema educatiu al sistema laboral i/o ocupacional.
L'objectiu principal és facilitar la transició de les persones joves des del sistema educatiu al sistema laboral i/o ocupacional.
Un pla per informar i acompanyar els joves en la seva transició de l'escola al món laboral
Un total de 75 tècnics referents d'ocupació juvenil han començat a treballar a 60 entitats locals (ajuntaments i consells comarcals) de Catalunya per informar i acompanyar els joves més vulnerables en la seva transició de l'escola al món laboral.
Aquests tècnics proporcionaran una atenció personalitzada i individualitzada als joves, sobretot als més vulnerables, i treballaran a les oficines Joves de manera coordinada amb centres educatius, dispositius de salut i serveis socials.
El Servei Públic d'Ocupació de Catalunya ha destinat 2.600.000 euros per subvencionar la contractació dels 75 tècnics.
L'objectiu d'aquesta xarxa, que es va presentar el passat 11 de gener a Barcelona, passa per assegurar una resposta integral als joves que impulsi la seva formació professionalitzada i una posterior inserció laboral de qualitat.
En aquesta línia, es pretén donar una atenció especialitzada als joves menys preparats o amb dificultats d'índole social perquè accedeixin a una formació especialitzada i posteriorment a un lloc de treball.
La directora del SOC, Mercè Garau, va assegurar que aquest programa ha estat possible gràcies a la coordinació entre els departaments de Treball i Educació.
El SOC va aprovar el setembre la convocatòria de subvencions dels referents d'ocupació juvenil un cop finalitzat el projecte de la Xarxa d' Impulsors.
Es pretén donar una atenció especialitzada als joves menys preparats o amb dificultats d'índole social perquè accedeixin a una formació especialitzada i posteriorment a un lloc de treball
A finals de 2016, 3.906 persones s'havien inscrit a la demarcació de Lleida a la Garantia Juvenil, de les quals 2.632 havien participat en alguna actuació del SOC
La directora del SOC, Mercè Garau, ha conegut experiències de joves amb la Garantia Juvenil.
Un total de 1.720 persones joves inscrites a la Garantia Juvenil a la demarcació de Lleida ja estan treballant i donades d'alta a la Seguretat Social, segons el balanç d'aquesta iniciativa europea tancat a finals de 2016.
Fins l'any passat, 3.906 persones s'havien inscrit a la Garantia Juvenil a les comarques lleidetanes, de les quals 2.632 havien participat en alguna actuació del Servei Públic d'Ocupació de Catalunya (SOC).
A Catalunya, un total de 19.940 persones joves inscrites a la Garantia Juvenil ja estan treballant i donades d'alta a la Seguretat Social.
Fins ara, 55.803 persones s'han inscrit al programa, de les quals 43.259 han participat en alguna actuació del SOC.
Aquestes xifres les ha donat a conèixer la directora del SOC, Mercè Garau, a Lleida, on ha destacat "el paper pioner i capdavanter de Catalunya en l'aplicació de la Garantia Juvenil".
"El SOC ha implementat programes que estan permetent rescatar joves en situacions precàries perquè en el futur siguin menys vulnerables i tinguin més oportunitats en el mercat de treball", ha afirmat Garau.
Lleida Televisió ha recollit les declaracions de la directora del SOC i el testimoni d'una jove que es va inscriure a la Garantia Juvenil i ara està treballant.
La Garantia Juvenil és una iniciativa d'ocupació de la Unió Europea per reduir l'atur juvenil, impulsada a Catalunya a través del SOC.
A Catalunya, un total de 19.940 persones inscrites a la Garantia Juvenil ja estan treballant i donades d'alta a la Seguretat Social
Una delegació catalana va participar també en el fòrum sobre la definició del Cos Europeu de Solidaritat
Responsables de l'Àrea d'Ocupació Juvenil del Servei Públic d'Ocupació de Catalunya (SOC) van reunir-se ahir a Brussel·les amb el coordinador d'Ocupació i Polítiques Socials i del Fons Social Europeu (FSE) per a Espanya, Stanislav Ranguelov, per compartir-hi el desenvolupament de la Garantia Juvenil a Catalunya.
El SOC va informar que, actualment, hi ha 72.500 persones joves inscrites a la Garantia Juvenil a Catalunya i que, més enllà de la quantitat de persones beneficiàries, cal posar èmfasi en l'impacte social que s'està aconseguint, amb un model propi basat en la individualització i la proximitat.
En aquest sentit, Ranguelov va remarcar que "Catalunya conforma la millor interpretació possible de la Garantia Juvenil", amb un model que va més enllà de l'assistencialisme i de les actuacions a curt termini, que rau en la transformació dels serveis públics i, sobretot, en l'apoderament de les persones joves.
La trobada va tenir lloc en el marc del fòrum sobre la definició del Cos Europeu de Solidaritat, organitzat per la Comissió Europea, que va celebrar-se ahir al matí a Brussel·les.
Hi va participar una delegació del Govern de la Generalitat encapçalada per la directora general de Joventut, Marta Vilalta, acompanyada de responsables de l'Agència Catalana de Joventut, responsables del SOC, un representant del Consell Nacional de Joventut de Catalunya, professionals de Joventut experts en l'àmbit de la mobilitat internacional i el voluntariat, i una representació de la Comissió Europea a Barcelona.
El Cos Europeu de Solidaritat és una nova iniciativa de la Unió Europea que té per objectiu crear oportunitats per a què joves treballin com a voluntaris o col·laborin en projectes, ja sigui en els seus propis països o a l'estranger, que beneficiïn a comunitats i ciutadans de tot Europa.
Actualment hi ha 27.000 persones joves a nivell europeu inscrites en el Cos Europeu de Solidaritat des que el desembre passat es va anunciar la posada en marxa de la iniciativa.
El fòrum va debatre de quina manera s'ha de desplegar aquest nou projecte destinat a joves d'entre 18 i 30 anys.
En aquest sentit, s'han abordat els mecanismes per fer atractiva la iniciativa tant per a les persones joves com per a les entitats, també quin ha de ser el funcionament i la governança del nou projecte, així com de quina manera es pot millorar l'ocupabilitat de les persones joves participants i com garantir-ne la igualtat d'oportunitats.
Actualment hi ha 72.500 persones joves inscrites a la Garantia Juvenil a Catalunya, amb un model del Servei Públic d'Ocupació de Catalunya (SOC) basat en la individualització i la proximitat
Se'n preveu la publicació de la resolució i l'ordre de bases a finals d'aquest mes de maig o a principis de juny
El Servei Públic d'Ocupació de Catalunya (SOC) està ultimant els detalls de la nova convocatòria d'ajuts per al finançament de les accions del programa TLN Mobilicat.
Es tracta d'un programa adreçat a persones joves inscrites a la Garantia Juvenil, iniciativa europea d'ocupació per reduir l'atur juvenil, per oferir-los serveis d' orientació i capacitació lingüística i intercultural com a elements previs i preparatoris per a l'adquisició d' experiència laboral pràctica en un país de la Unió Europea.
Un cop superada la fase de preparació i la capacitació es realitza un període de pràctiques professionals no remunerades en països de la Unió Europea.
La convocatòria d'enguany contemplerà un període d'actuació que duplica el de la darrera: es podrà desenvolupar el programa des de l'1 de setembre del 2017 fins al 30 de setembre del 2018.
Es preveu la publicació de les corresponents resolució i ordre de bases a finals d'aquest mes de maig o a principis de juny.
El termini de presentació de sol·licituds serà de dues setmanes a comptar de l'endemà de la publicació de la convocatòria al DOGC.
El període d'actuació del programa es duplica i serà de l'1 de setembre de 2017 al 30 de setembre de 2018